Daujotas (reikšmės)
Daujotas: Daujotas – XIII a. pr. Lietuvos kunigaikštis; Daujotas – lietuviška pavardė. Šios pavardės moteriškosios giminės formos yra: Daujotienė (ištekėjusi moteris) ir Daujotaitė (mergautinė pavardė). Pavardę turi šie garsesni žmonės: Daujotas Marijonas Daujotas (1891–1975) – miškininkas, žemės ūkio mokslų kandidatas; Vaclovas Daujotas-Labunauskis (XVI a. II pusėje – m. 1618) – lietuvių poetas, žemaičių žemininko Stanislovo Daujoto sūnus; Vladas Daujotas (1921–2009) – dailininkas tekstilininkas, profesorius; Daujotienė Angelė Daujotienė – pedagogė; Audra Daujotienė – Klaipėdos miesto politikė. Daujotaitė Irena Daujotaitė (g. 1931) – kraštovaizdžio architektė; Kira Katerina Daujotaitė (g. 1921) – šokėja, choreografė, pedagogė. Viena išraiškos šokio pradininkių Lietuvoje; Rūta Daujotaitė-Leonova (g. 1940) – mokytoja, Karaliaučiaus krašto lietuvių visuomenės veikėja. Pavardė kilusi daugiausia iš Raseinių, Kelmės, Radviliškio kraštų. Dviskiemenis archajiškas asmenvardis – sandas dau(g)- greičiausiai sietinas su liet. daũg, o sando jot- kilmė ne visai aiški (galbūt iš joti).